Source: http://asianajajat.fi/viestinta/oikeudellisia_uutisia/kansainvaliset_tietolahteet/2013
Timestamp: 2017-03-23 16:36:18+00:00
Document Index: 15874720

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'HD ', 'tuomioistuin ', 'tuomioistuin ', 'tuomioistuin ', 'tuomioistuin ', 'kko ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Etsi asianajaja	Asianajajien valvonta	Haluatko asianajajaksi?	Alan tietopankki	Tiedotteita ja lausuntoja	Oikeudellisia uutisia	Kotimaiset tuomioistuimet	Kotimaiset tietolähteet	Kansainväliset tietolähteet	2016	2015	2014	2013	2012	Euroopan unioni	Advokaatti	Defensor Legis	Momentti	Logot ja kuvat	Esittelymateriaalia	Muut julkaisut	Oikeudelliset uutiset, kv tietolähteet, arkisto 2013	30.12.2013
USA:n korkeimmalta oikeudelta ratkaisu asianajajan syyteneuvotteluissa antamasta ohjeistuksesta	USA:n korkein oikeus on hiljattain antamassaan ratkaisussa katsonut, että asianajajan antama neuvo siitä, että jo hyväksytty syyteneuvotteluissa saavutettu tunnustaminen peruutetaan, ei ollut merkinnyt siten fundamentaalia virhettä, että asiassa olisi ollut syytä kumota täysimittaisessa oikeudenkäynnissä annettua tuomiota.
EIT:lta jälleen ratkaisu tutkintavankeuden jatkamisen perustelemattomuudesta	Euroopan ihmisoikeustuomioistuin on jälleen kerran todennut, että tuomioistuinten tulee aidosti ja perustellusti arvioida tutkintavankeuden jatkamista koskevissa päätöksissään sitä, onko syyttömyysolettamasta ja siitä seuraavasta vapautta puoltavasta lähtökohdasta huolimatta tutkintavankeuden jatkaminen tarpeen. Pelkkä tutkintavankeuden jatkaminen samoilla perusteilla kuin aikaisemmin ei ole riittävää, eikä tutkintavankeuden jatkaminen saa perustua yksinomaan rikosepäilyn vakavuuteen.
EIT:n suuri jaosto piti suullisen kuulemistilaisuuden Yhdistyneiden kuningaskuntien vastuusta Irakin sodassa	Euroopan ihmisoikeustuomioistuimen (EIT) suuri jaosto on viime viikolla pitänyt suullisen käsittelyn asiassa, jossa valittaja väittää veljensä joutuneen kidutetuksi ja kuolleen Irakissa Yhdistyneiden kuningaskuntien vastuulla olevissa olosuhteissa. Kansallisessa prosessissa tuomoistuin oli katsonut, että vastuu tapahtumista Irakissa oli Yhdysvaltojen.
EIT: IRA:n jäsenen oikeudenkäynti ei ollut epäoikeudenmukainen	Euroopan ihmisoikeustuomioistuin (EIT) on eilen antamassaan tuomiossa katsonut, että oikeudenkäynti, jossa valittajaa syytettiin kuulumisesta IRA:aan (Irish Republican Army, Irlannin tasavaltalaisarmeija) ei ollut ollut epäoikeudenmukainen huolimatta siitä, että valittaja ei ollut saanut tutustua kaikkeen siihen aineistoon, joka tuki väitettä hänen jäsenyydestään IRA:ssa.
EIT hyväksyi yhden valituksen käsiteltäväksi suuressa jaostossa	Euroopan ihmisoikeustuomioistuimen (EIT) suuren jaoston paneeli on hyväksynyt suuren jaoston käsiteltäväksi yhden valituksen, jossa oli kyse asianajajan saamasta kunnianloukkaustuomiosta. Muut 20 valitusta, joissa suuren jaoston käsittelyä oli pyydetty, pyyntö evättiin, jolloin jaostoratkaisuista tuli lopullisia.
EIT: Norja loukkasi oikeutta yksityis- ja perhe-elämän suojaan jättäessään riittävällä tavalla informoimatta paineentasauksesta sukeltajille aiheutuvista vaaroista	Euroopan ihmisoikeustuomioistuin (EIT) on Norjaa vastaan antamassaan tuomiossa enemmistöäänin katsonut, että valtio oli loukannut valittajien oikeutta yksityis- ja perhe-elämän suojaan, kun valittajia ei ollut riittävällä tavalla informoitu nopeasta paineentasauksesta syntyvistä vaaroista. Tämä siitä huolimatta, että valittajille oli jo kansallisesti ainakin osittain korvauttu heille syvänmerensukelluksesta aiheutuneita vahinkoja.
EIT:een valittamisessa oltava entistä huolellisempi 1.1.2014 lukien	Euroopan ihmisoikeustuomioistuimen työjärjestyksen (Rules of Court) 47 artikla muuttuu 1.1.2014 lukien siten, että valitusten täytyy olla määräykset täyttäviä ensimmäisestä valituslomakkeen lähettämisestä lähtien, eikä tuomioistuin enää tutki epätäydellisiä valituksia.
EIT:n suuri jaosto: Ruotsin lainsäädäntö seksuaalisen hyväksikäytön/salakatselun osalta aiemmin puutteellinen	Euroopan ihmisoikeustuomioistuimen (EIT) suuri jaosto on eilen antamassaan tuomiossa katsonut, että Ruotsin lainsäädäntö, sellaisena kuin se oli voimassa ennen huhtikuuta 2005, oli puutteelinen. Tämä siitä syystä, että ollakseen rangaistava teko, lainsäädäntö edellytti että alastonta henkilöä kuvanneen henkilön olisi tullut tarkoittaa tai ainakin pitää varsin todennäköisenä, että kuvaaminen tulee kuvatun kohteen tietoon.
EIT:n suuri jaosto: Avioliiton kaltaista rekisteröityä siviilioikeudellista parisuhdetta ei voitu rajata ainoastaan eri sukupuolta oleville	Euroopan ihmisoikeustuomioistuimen (EIT) suuri jaosto on tänään antamassaan tuomiossa katsonut, että Kreikan lainsäädäntö siviilioikeudellisen parisuhteen rekisteröimiselle oli syrjivä, koska se sallitaan ainoastaan eri sukupuolta olevien henkilöiden kesken.
EIT:n suurelta jaostolta tulossa ratkaisu Ruotsia koskevassa valitusasiassa	Euroopan ihmisoikeustuomioistuimen (EIT) suuri jaosto antaa 12.11. tuomion valituksessa, jossa on kyse siitä, loukattiinko valittajan oikeutta yksityisyyden suojaan, kun häntä kuvattiin alaikäisenä alasti, mutta kuvaajaa ei kansallisen lainsäädännön vuoksi voitu rangaista kuvaamisesta.
CAS alensi tenniksenpelaajan dopingpannan 18 kuukaudesta vuoteen	Urheilun kansainvälinen välitystuomioistuin CAS on alentanut serbialaiselle Viktor Troickille määrättyä kilpailukieltoa, koska tuomioistuin katsoi selvitetyksi, ettei hän tahallaan ollut vältellyt dopingtestausta, jotta mahdollinen kielletty aine ei testeissä näkyisi.
Ruotsin HD arvioi asiamiehen rehellisyyttä	Ruotsin korkein oikeus (HD) on tuoreessa ratkaisussaan arvioinut sitä, mitä tarkoittaa asiamiehen rehellisyys ja milloin asiamieheltä voidaan puuttuvan rehellisyyden nojalla evätä oikeus toimia asiamiehenä. Kyse oli sen arvioinnista, mikä merkitys on sillä, että entinen asianajaja oli tuomittu kahdesti rikoksista.
EIT:lta Suomelle langettava tuomio sananvapauden loukkauksesta	Euroopan ihmisoikeustuomioistuin (EIT) on 29.10. antamassaan tuomiossa katsonut, että Suomi loukkasi kahden valittajina olleen henkilön sananvapautta, kun valittajat oli tuomittu kunnianloukkauksesta ja määrätty maksamaan vahingonkorvauksia.
Ruotsin HFD: Kun syyte veropetoksesta oli nostettu, ei veronkorotusta saanut määrätä	Ruotsin Korkein hallinto-oikeus on päätynyt vastaavaan ratkaisuun kuin Ruotsin (ja nykyisin myös Suomen) Korkein oikeus, eli että veronkorotus- ja veropetosprosesseja ei voida käydä rinnakkain, vaan ensin valittu menettely on määräävä.
Ruotsissa hovioikeus hylkäsi HIV-positiivisen syytteen vaaran aiheuttamisesta	Hovrätten över Skåne och Blekinge on hylännyt syytteen, joka koski HIV-positiivisen suojaamatonta sukupuoliyhteyttä. Hovioikeus katsoi, että oikein hoidettuna HIV:n tartuttamisen vaara suojaamattomassa sukupuoliyhteyessä on niin vähäinen, että konkreettista vaaraa viruksen tartuttamisesta ei ole ollut.
EIT:n suuri jaosto järjesti Suomea koskevassa valituksessa suullisen kuulemistilaisuuden	Euroopan ihmisoikeustuomioistuimen (EIT) suuri jaosto järjesti viime viikolla suullisen kuulemistilaisuuden valituksessa, joka koskee sukupuolenvaihdosleikkauksen läpikäyneen henkilön mahdottomuutta rekisteröidä virallisesti uutta sukupuoltaan.
EIT:n suuren jaoston tuomio Katynin joukkomurhasta	Euroopan ihmisoikeustuomioistuimen (EIT) suuri jaosto on tänään antamassaan tuomiossa katsonut, että sillä ei ollut toimivaltaa tutkia valitusta, joka koski ns. Katynin joukkomurhaa toisen maailmansodan aikaan. Sen sijaan EIT katsoi, että Venäjä ei noudattanut yhteistyövelvoitettaan EIT:n kanssa, kun se jätti toimittamatta tuomioistuimelle asiakirjoja.
Ruotsissa hovioikeus palautti murhajutun käräjäoikeuteen liiallisten puhelinkuulemisten vuoksi	Svean hovioikeus on palauttanut Nyköpingin käräjäoikeuteen murhaa koskevan asian, koska käräjäoikeus kuuli 21 todistajasta 16 puhelimitse. Hovioikeus totesi, että tämä ei ollut sopivaa ja palautti koko jutun käräjäoikeuteen uudelleen käsiteltäväksi.
Ruotsissa panostetaan tuomioistuinlaitoksen avoimuuteen	Ruotsissa järjestetään 12.10.2013 koko tuomioistuinlaitosta koskeva avointen ovien päivä, jolla toivotaan edistettävän tuomioistuinlaitoksen avoimuutta.
EIT: Suomea vastaan tehty valitus, joka koski asiamiehen ja vangin välistä kirjeenvaihtoa, jätettiin tutkimatta	EIT on jättänyt yksimielisesti tutkimatta Suomea koskevan valituksen, jossa väitettiin kirjeenvaihdon suojaa loukatun, kun Konnunsuon vankila oli kieltäytynyt välittämästä vankilan yleiseen sähköpostiin lähetetty viestiä asiamieheltä vangille.
EIT: Virolaisen nettiuutispalstan kommenttiosuudessa olleista kirjoituksista määrätyt sakot eivät loukanneet sananvapautta	EIT antoi eilen periaatteellisesti merkittävän tuomion asiassa, jossa valittajana oli nettiuutispalstaa ylläpitävä yhtiö. Yhtiö oli tuomittu 320 euron sakkoihin sen vuoksi, että palstan keskusteluosiossa anonyyminä esiintyneet henkliöt olivat kirjoittaneet keskusteluosioon loukkaavia, uhkaavia ja häpäiseviä viestejä.
Avustettua itsemurhaa koskeva valitus EIT:n suuren jaoston tutkittavaksi	Euroopan ihmisoikeustuomioistuimen suuren jaoston paneeli on hyväksynyt yhden valituksen suuren jaoston käsiteltäväksi. Kyse on jutusta, jossa EIT:n jaosto oli päätynyt katsomaan Sveitsin lainsäädännön tältä osin olleen puutteellinen.
EIT: Venäjä loukkasi mm. entisen shakin maailmanmestari Garri Kasparovin kokoontumisvapautta	Euroopan ihmisoikeustuomioistuin on viime viikolla antamassaan tuomiossa katsonut, että Venäjän viraonmaiset pidättivät Garri Kasparovin ja muita mielenosoittajia pelkästään sen vuoksi, että viranomaiset olivat katsoneet mielenosoituksen luvattomaksi. Tämä ei ollut suhteellisuusperiaatteen mukaista. Myös mielenosoittajia koskenut oikeudenkäynti oli epäoikeudenmukainen.
Ruotsissa hallinto-oikeus kumosi koulutoimentarkastuksen määräyksen Lundsbergin koulun toimintakiellosta	Paljon julkisuutta saaneessa tapauksessa Tukholman hallinto-oikeus on kumonnut lakiin perustumattomana päätöksen väliaikaisesta toimintakiellosta, jonka koulutoimentarkastus oli määrännyt eliittikouluna pidetylle Lundsbergin koululle sen jälkeen, kun koulussa oli ilmennyt vakavaa pennalismia. Hallinto-oikeuden mukaan viranomaisella ei ollut toimivaltaa määrätä väliaikaista toimintakieltoa.
YK:n alainen Sierra Leonen erityistuomioistuin tuomitsi Charles Taylorin sotarikoksista myös valitusasteessa	Sierra Leonen erityistuomioistuimen (Special Court for Sierra Leone, SCSL) tuomitsi entisen Liberian presidentti Charles Taylorin myös valituksen jälkeen 50 vuoden vankeuteen sotarikoksista, joihin syyllistyttiin Sierra Leonen sisällissodan aikana 1990-luvun lopulla.
EIT päätti jättää tutkimatta skientologikirkon valituksen	Euroopan ihmisoikeustuomioistuin (EIT) on tehnyt päätöksen jättää tutkimatta valitus, jossa skientologikirkko katsoi oikeutta oikeudenmukaiseen oikeudenkäyntiin ja syyttömyysolettamaan loukatun, kun belgialaisviranomaiset olivat antaneet medialle lausuntoja käynnissä olevasta tutkinnasta skientologeja kohtaan.
EIT antoi kolmannen tuomionsa Monacon prinsessa Carolinen asioissa	Euroopan ihmisoikeustuomioistuin katsoi, että prinsessa Carolinen yksityiselämän suojaa ei ollut loukattu sillä, että saksalaistuomioistuimet eivät olleet kieltäneet lehtiä julkaisemasta tiettyä hänestä otettua valokuvaa uudelleen sen jälkeen, kun se ensimmäistä kertaa oli julkaistu.
Tsekkiä koskeva valitus EIT:n suureen jaostoon	Euroopan ihmisoikeustuomioistuimen suuri jaosto on tällä viikolla päättänyt hyväksyä yhden valituksen suuren jaoston käsiteltäväksi.
Sveitsi keskeyttää kaikki käännyttämiset Sri Lankaan	Sveitsin Maahanmuuttovirasto on ilmoittanut toistaiseksi keskeyttävänsä kaikkien sri lankalaisten käännyttämisen Sri Lankaan sen jälkeen, kun viraston tietoon tuli, että kahta turvapaikanhakijaa oli kidutettu heidän käännyttämisensä jälkeen.
EIT julkaisi uuden kokoelman merkittävimmästä oikeuskäytännöstään	Euroopan ihmisoikeustuomioistuin on julkaissut sekä painetun että sähköisen kokoelmaversion merkittävimmästä oikeuskäytännöstään.
EIT:lta langettava tuomio Ruotsille tsetseenien mahdollisesta luovuttamisesta Venäjälle	Euroopan ihmisoikeustuomioistuin on tänään antamassaan tuomiossa katsonut, että Tsetseniasta turvapaikkaa Ruotsiin hakemaan tulleita henkilöitä ei saa käännyttää Venäjälle, koska heitä odottaa siellä varteenotettava mahdollisuus kaltoin kohtelusta (real risk of ill-treatment).
EIT: Italian maksamat korvaukset tartunnan saaneille verensiirtopotilaille riittämättömiä	Euroopan ihmisoikeustuomioistuin on eilen antamassaan ns. pilottituomiossa katsonut, että Italian tulee maksaa indeksiin sidottua korotusta jo maksettuihin korvauksiin hepatiitti- ja hi-viruksen verensiirroissa saaneille henkilöille.
Euroopan ihmisoikeussopimus 60 vuotta	Tänään tulee kuluneeksi tasan 60 vuotta siitä, kun Euroopan ihmisoikeussopimus astui voimaan.
CAS: Besiktas JK:n valitus hylättiin	Urheilun kansainvälinen välitystuomioistuin CAS on tänään antamallaan ratkaisulla hylännyt jalkapalloseura Besiktas JK:n valituksen UEFA:n päätöksestä Besiktasin sulkemisesta tämän vuoden Eurooppa-liigasta.
CAS: Fenerbahce SK:n ja FC Metalist Kharkivin valitukset hylättiin	Urheilun kansainvälinen välitystuomioistuin CAS on tänään antamassaan ratkaisussa hylännyt valitukset UEFA:n päätöksistä sulkea Fenerbahce kahdeksi kaudeksi ja Metalist kaudeksi 2013/2014 eurooppalaisista seurajoukkuekilpailuista.
EIT:n suuri jaosto: Bosnia ja Hertsegovinan sotarikosasioissa loukattiin taannehtivan rikoslain soveltamisen kieltoa	Euroopan ihmisoikeustuomioistuimen suuri jaosto on tänään antamassaan tuomiossa katsonut, että Bosnia ja Hertsegovinassa käydyssä sotarikosoikeudenkäynnissä sovellettiin tekoajan jälkeen voimaan tullutta lakia, joka todennäköisesti johti ankarampiin tuomioihin, kuin mihin rikosten tekoaikoihin voimassa olleen lain soveltaminen olisi johtanut.
Seurakunnan lehden jakelu EIT:ssa hallituksen vastattavaksi	Euroopan ihmisoikeustuomioistuin on lähettänyt Suomen hallitukselle vastattavaksi valituksen, joka koskee seurakuntaan kuulumattomalle henkilölle jaettua seurakunnan lehteä. EIT kysyy hallitukselta, onko valittajan uskonnonvapautta sekä kodin suojaa loukattu. Lisäksi hallitukselta kysytään sitä, onko valittajalla ollut käytössään tehokasta oikeussuojakeinoa.
Ruotsin korkein oikeus: 10.2.2009 jälkeen käsitellyt veropetosasiat voivat tulla tuomionpurun kohteeksi ne bid in idem -periaatteen nojalla	Ruotsin korkein oikeus on eilen antamassaan merkittävässä ennakkopäätöksessään katsonut, että Euroopan ihmisoikeustuomioistuimen ns. Zolotukhin-ratkaisun jälkeen käsitellyt veropetosasiat olisi pitänyt jättää tutkimatta, mikäli samasta asiasta on ollut rikosprosessin aikana viriellä veronkorotusta koskeva hallinnollinen rangaistusmenettely.
Julia Timoshenkon valitus rikosprosessin osalta Ukrainan hallituksen kommentoitavaksi	Euroopan ihmisoikeustuomioistuin (EIT) on lähettänyt Ukrainan hallitukselle kommentoitavaksi Ukrainan entisen pääministerin Julia Timoshenkon valituksen, jossa Timoshenko väittää lukuisia EIS:n artikloita loukatun häntä vastaan käydyn rikosprosessin yhteydessä.
EIT: Asianajajan tuomitseminen kunnianloukkauksesta ei loukannut sananvapautta	Euroopan ihmisoikeustuomiosituin (EIT) on tuomiossaan Ranskaa vastaan katsonut, että asianajajan tuomitseminen tuomariin kohdistuneesta kunnianloukkauksesta oli perusteltua, kun asianajaja oli voimakkain sanankääntein kritisoinut tutkintatuomaria julkisuudessa vielä sen jälkeen, kun tutkinnasta vastaavaksi tuomariksi jo oli valitustuomioistuimen toimesta määrätty toinen tuomari.
EIT:n suuri jaosto: Elinkautisen vankeusrangaistuksen tulee sisältää mahdollisuus vapautumiseen ja mahdollisuus rangaistuksen tarkistamiseen	EIT on ratkaisussaan Yhdistyneitä Kuningaskuntia vastaan katsonut suuren jaoston ratkaisussa äänin 16-1, että elinkautinen vankeusrangaistus ilman mahdollisuutta tuomion tarkistamiseen tai vapautumiseen loukkaa EIS 3 artiklaa.
Venäjä tuomitsi kuolleen asianajajan veropetoksesta	Suurta kohua herättänyt oikeudenkäynti Venäjällä tutkintavankeudessa kuollutta Sergei Magnitskia kohtaan on johtanut Magnitskin tuomitsemiseen tänään moskovalaisessa tuomioistuimessa postuumisti veropetoksesta.
EIT:lta kahdeksan tuomiota irakilaisten turvapaikanhakijoiden palauttamisesta Irakiin	Euroopan ihmisoikeustuomioistuin (EIT) on eilen antanut Ruotsia koskevat kahdeksan tuomiota, jotka ovat koskeneet kysymystä siitä, voidaanko kielteisen turvapaikkapäätöksen saaneita henkilöitä palauttaa Irakiin.
Yhdysvaltojen korkeimmalta oikeudelta myönteinen kanta samaa sukupuolta olevien avioliitoille	Yhdysvaltojen korkein oikeus on antanut merkittävän ratkaisun, jossa se katsoi ns. DOMA-lain (Defence of Marriage Act) olevan perustuslain vastainen.
Ruotsissa suuri vahingonkorvausvelvollisuus Instagramin avulla tehdystä törkeästä kunnianloukkauksesta	Göteborgin käräjäoikeus on eilen antamallaan tuomiolla katsonut kahden tytön levittäneen Instagram-palvelun kautta loukkaavia kuvia ja tekstejä 38 eri asianomistajasta. Kärsimyskorvauksen määräksi käräjäoikeus katsoi 15.000 kruunua per asianomistaja, eli yhteensä 570.000 kruunua (n. 67.000 euroa).
Ruotsissa ensimmäinen Ruandan kansanmurhaa koskeva tuomio	Tukholman käräjäoikeus on langettanut elinkautisen vankeusrangaistuksen nykyiselle Ruotsin kansalaiselle Ruandan vuoden 1994 kansanmurhasta. Prosessin kulku on ollut vastaavanlainen kuin Suomessa vastaavassa tapauksessa; käräjäoikeus matkusti mm. Ruandaan kuulemaan todistajanlausuntoja.
Ruotsin korkein hallinto-oikeus antoi tuomion tuomitun luovuttamisen jälkeisestä ehdonalaisesta vapauttamisesta	Ruotsin korkein hallinto-oikeus (Högsta förvaltningsdomstolen) on antanut ratkaisun, jossa oli kyse Ruotsin kansalaisen Suomessa tuomitun vankeusrangaistuksen seurauksena tapahtuneen luovuttamisen jälkeisestä ehdonalaisesta vapautumisesta.
Luleån hallinto-oikeus: Pelkkä tietokoneen omistaminen riittää tv-lupamaksuvelvollisuuden syntymiseen	Ruotsissa Luleån hallinto-oikeus on tuoreessa ratkaisussaan katsonut, että pelkästään tietokoneen omistaminen riittää siihen, että henkilön tulee suorittaa tv-lupamaksu.
Ruotsin korkein oikeus: ne bis in idem kattaa myös lis pendensin	Ruotsin korkein oikeus on plenumissa antamassaan ratkaisussa poikennut varsin tuoreesta kannanotostaan kahdesti rankaisemisen kiellon (ne bis idem) osalta veronkorotus-/veropetoasiassa.
EIT:n jaosto luovutti toimivallan suurelle jaostolle valituksessa, joka koskee Ranskan kasvojen peittämistä koskevaa lainsäädäntöä	EIT:een on valittanut nainen, joka valittaa Ranskan lainsäädännöstä, jossa kielletään kasvojen peittäminen julkisilla paikoilla. Valittaja, joka on muslimi, katsoo että mm. hänen oikeuttaan yksityiselämän suojaan loukataan, kun häneltä rangaistuksen uhalla kielletään kasvot peittävän burkan käyttö julkisilla paikoilla.
CAS: FC Nantesin ja Ismael Bangouran maksettava 4,5 miljoonaa korvauksena sopimuksen perusteettomasta päättämisestä	Kansainvälinen urheilun välitystuomioistuin CAS on tänään julkistanut tiedotteen ratkaisustaan, jolla se on hylännyt FC Nantesin ja pelaajan tekemän valituksen FIFA:n päätöksestä. Näin ollen seuran tulee yhteisvastuullisesti pelaajan kanssa maksaa dubailaiselle Al Nasr Sports Clubille 4,5 miljoonan euron korvaus siitä, että pelaajan pelaajasopimus oli päätetty yksipuolisesti ilman perusteltua syytä.
Ruotsin korkeimmalta oikeudelta tulossa plenum-ratkaisu ne bis in idem-kiellosta veropetosasiassa	Ruotsin korkein oikeus on tänään tiedottanut antavansa 11.6. plenum-ratkaisun ne bis in idem-kiellon soveltamisesta veropetosasiassa.
Ruotsissa panostetaan tuomarien rekrytointiin	Ruotsissa on päätetty panostaa siihen, että tuomareita rekrytoituisi enenevässä määrin myös tuomioistuinlaitoksen ulkopuolelta. Esimerkiksi viskaalien määrää lisätään kolmanneksella.